**RANDY CLARK 2 (Erő a Gyógyításra)**

*Randy Clark több ezer hétköznapi keresztényt tanított meg arra, hogyan gyógyítsák a betegeket. Akik eszközként használták a tőle tanultakat, mára már több millió embert vezettek az Úrhoz! Csodálatos impartációkat kaptak általa emberek a csodák kenetére. Randy most téged akar mentorolni abban, hogyan kapd meg te a gyógyulásod, és hogyan imádkozz mások gyógyulásáért is. A szolgálatom 31 éve során, ahogy tanítottam az ismeret beszédéről, minden alkalommal, amikor nemzetközi szolgálatra megyünk és bárkit csapattársunkként magunkkal viszünk, tanításaink során 100%-osan aktiválva vannak ismeret beszédében a gyógyulásra, és ahogy használják ezt az ajándékot, az emberek meggyógyulnak!*

**SID**: Helló, Sid Roth vagyok. Üdvözöllek! Üdvözöllek világomban, ahol természetes a természetfölötti! Vendégem elmegy a világ minden tájára, ahol a legtöbb és legnagyobb csodák történnek általa. Amit most mondani fogok olyan, amilyet még soha eddig nem láttam saját szemeimmel. Valaki a kezében tartja műszemét. Ti láttatok már mesterségesen kialakított szemet? Ez benne volt valaki szemében, szemhéján, ó bocsánat, a szemgödrében! Akárhol is volt, most a kezében tartotta! És tudjátok miért nincs mostmár ott? Mert saját szemgolyója nőtt az illetőnek! Valaki szeretné ezt látni?

Itt vagyok Randy Clark-al. Dr. Clark, egy kis baptista háttérből származik, ott végezte tanulmányait, mégis Isten rajta tartotta szemét Randyn! Úgy gondolom egy nagyon fontos időszaka volt az életednek, amikor A „Vineyard Church” mozgalom alapítója, John Wimber prófétált neked. Mit mondott?

***RANDY****: Azt akarta, hogy tudjam, hogy az első két alkalommal, amikor találkozott velem, és ez már tíz évvel azelőtt volt, hallotta Isten külső füllel hallható hangját, ami számára nagy ritkaságnak minősült. Az első két alkalommal, amikor hallotta így Isten hangját, azt mondta neki rólam, hogy elküld engem a világon mindenfelé, és amikor kezem teszem majd emberekre, pásztorokra, vezetőkre és imádkozom értük, a Szent Szellem ajándékai aktiválódnak majd az életükben! És emiatt, tíz évvel korábban, John megengedte, hogy olyan legyek, mintha az árnyéka lennék. Időt akart tölteni velem, hogy tanítson, képezzen engem.*

**SID**: Isten jelenléte másodpercenként emelkedik itt ezen a helyen! Volt egy óriási impartációban részed. Mit értesz impartáció alatt?

***RANDY****: Talán a legkönnyebben úgy tudnám kifejezni, hogy a kenet átadása, transzferálása történik ilyenkor. Ami néha furcsa is lehet számodra ilyenkor az, hogy Isten képes téged sokkal nagyobb dolgokban is használni annál, mint ami nekem van!*

**SID**: Ez nem hangzik túl fair dolognak. Azt értem ezalatt, hogy ezáltal többet adsz másoknak még annál is, mint ami neked van!

***RANDY****: Igen, sokszor. Ez a szaporodás elve…*

**SID**: Azonban ez az ember annyira éhes Istenre, hogy elment Rodney Howard-Browne összejövetelére. Ha jól értem, újra és újra beálltál a sorba, hogy imádkozzon érted? Majd egyszer Rodney imádkozott érted, és mi is történt…?

***RANDY****: Nos, többször is imádkozott értem, egy alkalommal ötször is imádkozott értem.*

**SID**: Ez aztán éhesnek lenni Istenre! Ötször imát kérni egy alkalmon…?

***RANDY****: Újra és újra beálltam a sorba, majd két héttel később Floridában, Lakelanden szolgált Rodney, ahol látta rajtam Isten erejét és kihívott, hogy imádkozzon értem. Röviddel azután ott feküdtem a földön, egész testemben remegtem, erő jött a kezeimbe és teljesen görcsbe rándult, szinte kicsavarodott és megkeményedett, majd hideg lett. Rodney odajött és azt mondta: „Ez Isten tüze a kezeiden! Menj majd haza és imádkozz mindenkiért a gyülekezetedben!” Meg is tettem, és Isten nagyon megérintett engem.*

**SID**: Csupán kíváncsiságból kérdem, hogy mi történt azután, hogy visszamentél a gyülekezetedbe, miután megkaptad ezt az impartációt? Adj egy kis leírást nekünk erről!

***RANDY****: Egy lutheránus a dicsőítő csapatunkban látta, ahogy a Dicsőség Felhője begördült a gyülekezetbe és egészen addig, a gyülekezetben, amióta csak elkezdtük, még soha senki nem esett el, akkor azonban a reggel nyolckor kezdődő összejövetelnél, még délután fél ötkor is a földön feküdtek az emberek. Eközben látomásaik voltak, borzalmas traumákból gyógyultak meg és Isten csak úgy elkezdte meggyógyítani őket.*

**SID**: Sőt, ezen felül, 1994-ben elmentél egy kis torontói gyülekezetbe Kanadában. Had mondjam el nektek, néhány napon belül egy ébredéssé alakult! Ebbe a pici kis gyülekezetbe, több, mint négy és fél millió ember jött el a világon mindenünnen! Egy kissé sokkolt az, ami történt?

***RANDY****: Nagyon izgatott voltam és annyira sokkolt, hogy ahogy elmondtam a lányomnak, aki sírt akkor, amikor eljöttem otthonról, azt mondtam: „Ne aggódj, apucit még soha nem kérték föl arra, hogy bárhová is menjen! Ez volt az első abból, amit követett még 20 év! Akkor úgy gondoltam, négy napon belül már itthon is leszek és ez talán soha még egyszer nem fog előfordulni… Talán soha nem fognak még egyszer arra kérni, hogy bárhová menjek – ezt mondtam neki. Azonban az első alkalom előtti estén kaptam egy olyan póféciát, hogy Isten valami különlegeset tesz majd, amivel alátámasztja szolgálatom! Így elvártam azt, hogy jöjjön az Úr, de minden elvárásomat felülmúlóan kaptam ezt meg. Felettébb, mint ahogy azt elgondoltam volna!*

**SID:** Akkor ezt hallgassátok meg! Emlékeztek még arra, hogy ő azért imádkozik, hogy emberek többet kapjanak még nála is? Én személyesen is behívtam interjúra többeket ezek közül az emberek közül. Nagyon röviden beszélnél nekem arról a személyről, akiért impartációért imádkoztál? Őt úgy hívják: Heidi Baker. Mi történt vele?

***RANDY:*** *Az a kijelentés jött felé: „Heidi, Isten azt akarja, hogy megismertesd Őt azzal a nemzettel, ahol vagy!” Erre ő igent mondott és a térdein sírva imádkozott. Ekkor én azt mondtam: „Isten megadja neked a nemzetet és azt, amivé az válni fog! Meg fogod látni, hogy a vakok látnak, a süketek hallanak, a bénák járnak, és a halottak feltámadnak!” Abban a pillanatban kiütötte őt Isten ereje. Eszméletlen nagy forróságot érzett, annyira, hogy izzadt. De az erő csak egyre erősödött. Azt mondta: „Istenem, ha még nagyobb tüzet adsz, az meg fog ölni engem!” Erre Isten azt felelte: „Jó, mert azt akarom, hogy meghalj!” Legalább hét percig tartott, majd azt mondta neki Isten külső füllel hallható módon: gyülekezetek százai születnek, és emberek ezre fordulnak Hozzám! Erre ő: 17 év alatt 4 gyülekezetet indítottam el, de majdnem végzett velünk! Majd kapott egy látomást Istentől. Ez az átélése azonban hét nap és hét éjszaka tartott, mielőtt véget ért.*

**SID**: Szerinted hány embert érinthetett már meg szervezete, melyet alapított?

***RANDY:*** *Feljegyzésünk van arról, hogy szolgálata során már több, mint egy millió ember megtért és kb. 10,000 gyülekezetet alapított.*

**SID**: 10,000 gyülekezetet? Leif Hetland?

***RANDY****: Ő volt a másik.*

**SID:** Mi történt Leif Hetlanddal azután, hogy imádkoztál érte?

***RANDY****: Imádkoztam érte és kaptam egy próféciát, mely így szólt: „Látlak egy sötét helyen. Isten bulldózerré fog tenni téged! Utat készít számodra ott, ahol nem volt út és látom, ahogy embertömegek jönnek ki a sötétségből a világosságra!” Isten ereje földre terítette őt, két és fél, vagy talán három órán keresztül remegett ott. Az azt követő héten már a Szent Szellem minden ajándékában mozgott úgy, mint ahogy még soha azelőtt. Ahogy lába érintette az arab nemzetet, csodák kezdtek el kitörtni és több, mint egymillió muzulmánt vezetett Jézus Krisztushoz!*

**SID**: Egy millió muzulmánt vezetett az Úrhoz? Mindnyájunk számára nagyon lelkesítő ez! De tudod mit? Imádkozott emberekért a TV-n keresztül és ők is megkapták ezt az impartációt! Mesélj nekem arról a nőről, Londonban!

***RANDY****: A múltkor, amikor itt voltam veled és a műsorban ahhoz a részhez értem, hogy impartációért imádkoztam. Ez a nő egyszerű háziasszony volt, nem volt benne a szolgálatban, vagy ilyesmi. Isten úgy „kiütötte” őt, hogy a padlón kötött ki úgy, mintha odaragadt volna, nem bírt meg sem moccanni. Nem volt képes kommunikálni, beszélni, vagy bármi hasonló, teljes „káó” és bár magánál volt, de úgy feküdt a padlón órákon keresztül, mintha odaszögezték volna. Majd hazajön a férje és látja feleségét a padlón úgy, hogy a nő meg sem tud szólalni. A férj azt hitte agyvérzése volt, így kihívta a mentőket. Mentővel vitték be a kórházba, ahol a sürgősségire szállították, ahol Isten fölszabadította őt és képes volt elmondani, hogy mi is történt vele.*

**SID**: Meséld el gyorsan még a hét éves gyermek esetét is!

***RANDY****: Ennek a fiúnak az édesapja nekem dolgozott és sokan erről az esetről úgy gondolták, hogy ez egy jel, hogy kit kell alkalmaznom. Egy műsort készítettünk televíziós adásra. Ez a hét éves fiú nézi ezt a családot, mialatt elterül a földön és több, mint egy órára, hosszú időre odatapad a földhöz! Már nem emlékszem pontosan hány órán át volt odatapadva a földhöz… Még azt is mondta az édesapjának: „Apa, ki tudnál vinni engem WC-re? Nem tudok fölkelni innen!” Még hoztak valami ennivalót is neki, mert sokáig meg sem tudott moccanni. Ennek eredményeként éreztem, hogy Istennek terve van, hogy a szolgálatunkba bevegyük édesapját és terve van az Úrnak a fiával is! Azt kérdezte az apuka a fiától: „Mi a baj?” Erre a kisfiú: „Apa én nem tudom mi a baj, de bármi, amiről az az ember beszélt, kiugrott a TV-ből és rám ugrott!”*

**SID**: Had mondjam el nektek, veletek is épp ez fog történni! Randy fenomenális áttöréseket látott meg mentális betegségek fölött, melyekről az orvosok azt mondták… De majd a szünet után mondjuk el mit is mondtak az orvosok azokról az emberekről, akikért imádkozott!

**SID**: Vannak emberek, akik… de hagyom inkább, hogy Randy mondja el! Mesélj néhány skizofréniával és mentális betegséggel küzdőről, akik azonnal meggyógyultak!

***RANDY****: Olyan volt, mint amikor góliát gúnyolja Izráel seregét, mivel volt egy fiatalember gyülekezetünkben, aki skizofrén volt. Nagyon sok fizikai gyógyulást láttunk meg, azonban egyetlen mentális, elmebeli problémával küzdő gyógyulását sem. Azt mondtam a Zsoltárok 103:2-3 szerint: „Dicsérd én lelkem az Urat és meg ne feledkezz jótéteményeiről, mert Ő megbocsát minden bűnünket és meggyógyít minden betegségünket!” Erre azt mondtam: „Uram, azt mondja Igéd, hogy MINDEN betegségünket, tehát akkor nem csak a fizikait! Ez legalább annyira vonatkozik a mentális betegségekre, mint a fizikaiakra!” Szóval, elkezdtünk ezért imádkozni. Ahogy meghallotta egy ember, hogy ezért imádkozunk, hazament és elhozta a lányát, mivel nem szokta magával hozni amiatt, mert lánya paranoiás skizofrén volt. Gyötrő, kínzó kényszeres rendelenességekkel és anorexiával is küzdött. Amikor elhozta lányát, egy barátom, aki mérnöki munkát végzett és épp egy gyülekezetet alapított, kinyújtotta kezét felé és annyit mondott: „Megáldalak a Jézus nevében!” A kislányt ekkor, mintha „kiütötték” volna, hátraesett. Ahogy a padlón feküdt azon az esti alkalmon, hallotta, ahogy az Úr szól hozzá és azt mondta neki: „Felkenem fejed olajjal! Megkenem egész tested olajjal!” Oda tapadt a padlóhoz és nem tudott fölkelni, eközben olyan volt, mintha elektromosság menne végig a testében és ez egész reggelig tartott. Amikor fölkelt a padlóról, teljesen ép elméjű, normális és egészséges volt!*

**SID**: Nos, ha úgy gondoltátok ez már valami, akkor mesélj arról a nőről, aki súlyos skizofréniával szenvedett. Mit mondott neki az orvos és a pszichiáter?

***RANDY****: A buszon meséltem ezt a történetet a csapatunknak, akik velünk voltak Brazíliában. Csapatunk egyik tagja pedig pszichiáter volt. Azt mondta: „Gyere ide kérlek. Szerintem fogalmad sincs arról, hogy ez az eset milyen hatalmas nagy csoda! Én a mentális betegségekre speciaálizálódtam. Csak hogy érzékeltessem veled pszichiáterként, hogy mekkora nagy csoda az, ha valaki meggyógyul skizofréniából, ez legalább olyan, mintha sebészként azt mesélném neked, hogy valaki levágott keze, vagy lába kinőtt! Ennyire nagy csoda a skizofréniából való gyógyulás!”*

**SID**: Istennel azonban ennyire egyszerű!

***RANDY****: Így van!*

**SID**: Szeretném, ha belenéznénk Randy egyik összejövetelének videó felvételébe. Ti is szeretnétek ezt látni? Valaki a kezében tartja annak az illetőnek az üvegszemét! Látni lehet még azt is, hogy az az üvegszem valaki szemgödrében volt benne. Azért nincs ott többé, mert az illetőnek kinőtt a saját szeme! Szeretnétek látni? Oké, tudom, hogy szeretnétek látni! Mehet a bejátszás!

***RANDY****: 20 évvel ezelőtt elveszítette a szemét. Lehet látni a pupilláját, amint kiformálódott a szemfehér mögött! A szem nagyon kicsi volt és nem is volt kiformálódva. Teljesen hátul volt és egy üvegszemmel takarta el, mellyel úgy nézett ki, mint egy rendes szem. A szeme helyett volt ott, de többé nincs rá szüksége! A szemgödrében nem volt szinte semmi, csak hátul és nézzétek meg most!****NŐ1****: Szklerózis multiplexem volt, amivel 10 éve diagnosztizáltak. Tolószékben jöttem ide és ahogy Randy kimondta, hogy milyen betegségekből gyógyulnak meg emberek, hirtelen azt éreztem, mintha elektromos áram futna végig a lábamban. Isten csodát tett a testemben.****RANDY:*** *Mi volt a probléma? Miből gyógyultál meg?****NŐ2****: Egy fémtábla kiállt a karomból már évek óta és itt, mindenki szeme láttára azonnal eltűnt! Visszahúzodott és eltűnt!****NŐ3****: Ez itt az én lábfejem, mely ki van csavarodva. De csak ki VOLT csavarodva! Woo…****NŐ4****: Egy rész hiányzott a csípőcsontomból már 3 éve. Súlyos fájdalmaim voltak, így futni nem tudtam, sőt még bizonyos irányban mozdulni sem voltam képes három éven át, de mostmár igen! Három éve nem voltam képes ezt megtenni!****RANDY****: Hallelujah!*

**SID**: Hű, ezt már nekem is meg kell tapsolnom! Randy, azt találod, hogy sokan, akiknek fém van beépítve a testükbe és emiatt fájdalmaik vannak, az eltűnik? Na de, ez már aztán képtelenség! Végeztél egy kis kutatást azok körében, akiknél eltűnt a fájdalom a beépített fém miatt. A fájdalom, mintha kiszállt volna az ablakon! Hány ember esetét tanulmányoztad, melyet orvosilag is alátámasztottak?

***RANDY****: 2009 óta kb. 1400 olyan gyógyulás volt följegyezve, hogy krónikus fájdalom volt, vagy teljes mozgásképtelenség az orvosilag implantált fém, vagy egyéb anyagok miatt, a tézisem ebből volt, az orvosi disszertációm a Metodista Egyetemen. Abban az évben egy egész éven át ezt a területet tanulmányoztam, és öt kontinensen tanulmányoztam több száz olyan esetet, ahol ebből történt gyógyulás!*

**SID**: És tudod, hogy mit szeretek legjobban? Azt, hogy Randy orvosokkal együtt szokott utazni, akik dokumentálják a csodákat. Egy bizonyos időtartamban hány csoda történt, mely videón is rögzítve van?

***RANDY:*** *Nos, amikor ide készültem, azt kérdezték tőlem, hogy voltak –e újabb gyógyulások azóta, hogy itt voltam legutóbb. Válaszként küldtem stábodnak egy 106 oldalas dokumentumot, mely a videó felvételekből összeszedett csodákat rögzíti, ahol elmondják emberek a bizonyságaikat.*

**SID:** Azt hiszem ez elég jó válasz a kérdésre. Majd történt egy olyan eset, hogy mialatt Isten annyira használ téged, hogy az egész világra utazol, az orvos azt mondja neked, nem repülhetsz többet. Miért mondta ezt?

***RANDY****: Klasszikus utazó hátam volt: három helyen becsípődve, gerincsérv három helyen, két idegszál becsípődés a derekamban és óriási fájdalmak. Percocet és egyéb nagyon erős narkotikum anyagú fájdalomcsillapítót adtak és terápiás kezelésekre kellett járnom, de állapotom egyre rosszabb lett és azt gondolták műtétre kell majd mennem.*

**SID**: Tudjátok mit? A szünet után halljuk majd, hogy Isten mit tett azzal, hogy Randy nem volt képes utazni a világon mindenfelé, hogy Királyságát képviselje! Természetesen nem hagyta Isten annyiban és azt is megtudjuk majd, mi történt!

**SID**: Szóval az orvos azt mondja: „Randy, nem repülhetsz többé!” Biztos szörnyen érezted magad, miután ezt a prognózist kaptad.

***RANDY****: Igen, azt mondta: „Soha többé nem szállhatsz repülőre! Azért alakult ki mindez nálad, mert rengeteg hosszú nemzetközi járaton ültél a repülőn!” Azt mondtam: „Igen, de ezt ön honnan tudja?” Azt felelte: „Mert olyan a háta, mint egy tipikus utazónak! Már nem maradt hátsó fertályán hajlat!” 90 nappal később még mindig nem tudtam úgy lehajolni, hogy fájdalom nélkül megérintsem a lábfejem. Louisianaban gyógyultam meg úgy, hogy egy olajjal és gázzal foglalkozó üzletember egy kis gyülekezetben látott rólam egy látomást, amiben látta a gerincem, az összes csigolyám, gerincvelőm és az idegeket és ekkor az Úr szólt hozzá azt mondta: „Mindez kimozdult a helyéről és akarom, hogy nyomd vissza a helyére!”*

**SID:** De ez az ember nem is volt ott veled!

***RANDY****: Nem, több ezer mérföldre volt tőlem!*

**SID**: Oké.

***RANDY****: Megtette azt, amit szellemben látott. Én úgy ébredtem föl másnap reggel, anélkül, hogy bármit is tudnék a történtekről, hogy már nyúltam a mankóm után, amikor elborult és le kellett érte hajolnom és nem éreztem fájdalmat! Fölkeltem, sétáltam és semmi fájdalmam nem volt! Föl-le járkáltam a lépcsőn, és nem fájt! Kiáltottam a feleségemnek: „Meggyógyultam, bár nem tudom hogyan.” Azt tudtam, ki gyógyított meg, csak azt nem, hogyan. Tudtam, hogy az Úr gyógyított meg. Majd 5 órával később kaptam egy e-mailt ettől az embertől, az ő kissé bizarrnak tűnő átéléséről. Azonnal felhívtam és mondtam neki: „Ez az Úrtól volt és én meggyógyultam!” Ahogy meggyógyultam, azóta már több, mint egy millió mérföldet repültem!*

**SID**: A puding próbája az evés! Nem szellemi kijelentésből, hanem mert elmondta nekem Randy a szünetben, kapott olyan ismeret beszédét, mely által, amikor kimondja a betegségeket, és ha ez a te problémád, tudd, hogy meggyógyultál a Yeshua, Jézus nevében! Kihirdetnéd most ezeket?

***RANDY****: Igen. Valakinek ízületi gyulladásból eredő fájdalma van, valami gond van a kézbütyökkel, illetve az ujjpereccel, méghozzá a bal kezed közepén. Tudom, hogy az Úr akarata az, hogy meggyógyulj! Meg is mutatja nekünk, hogy mit akar cselekedni! Ez egy kicsit olyan, mint amit mondott a tanítványainak: „Menjetek és mondjátok meg a vak Bartimeusnak, hogy jöjjön ide!” Azt mondták neki: „Állj lábadra, légy bátorítva, mert a Mester téged hív!” Bátorodj most föl és fogadd el azt, amit neked szánt! Valakinek a bal lábfejének a külső része, valakinek meg a bal bokája, annak is a külső része az, amivel történt valami és Isten most meg akarja gyógyítani! Valakinek a válla, a bal oldali kulccsontja és a jobb könyöke, valakinek pedig a jobb bokájában van beépített fém. Van valami gond a bokáddal. Fém van benne és problémát okoz neked. Isten meg akarja gyógyítani! Valakinek volt műtéte, vagy lesz műtéte. Ezt a szót hallottam, hogy „műtét”. Nem tudom, hogyan értelmezzem, mert csak ezt a szót hallottam: „műtét”. A farkcsonttal kapcsolatos. Nem tudom, hogy előtte állsz a műtétnek, vagy utána, mindenesetre komplikációk vannak azon a területen. Szeretnék tehát imádkozni ezekért a területekért. Atyám, először is szeretnék hálát adni mindazért, amit tenni fogsz, a héber kifejezés „todah” ami azt jelenti, már azelőtt dicsérlek téged, mielőtt megtörténne. Szóval felajánlom neked a „todah”-t, a dicséretet mindazért, amit cselekedni fogsz. Köszönöm a bal boka gyógyulását, a bal kulccsont és a jobb könyök gyógyulását, a jobb boka gyógyulását is, amibe fémet építettek be, és a farkcsont gyógyulását is! A Jézus nevében hálát adok neked mindazért, amit cselekszel. Most pedig szólok a fájdalomhoz: parancsolom, hogy menj el a Jézus nevében! Atyám, nem tudom, hogyan teszed ezt, de csak köszönöm neked a csodákat, amiket a beépített fémeknél cselekszel! Vannak a most nézőink között olyanok, akiknek fém van beépítve a testükbe. Azért imádkozom, hogy sokak megtapasztalják most az erődet! Uram, tudom, hogy legalább 90%-a azoknak, akiknek fém volt a testében és imádkoztam értük, meggyógyultak és forróságot éreztek a testükben. Azért imádkozom, hogy természetfölötti forróság áradjon az ilyenek testébe most, a Jézus nevében! Segíts megérteniük, hogy ez a gyógyulásuk jele, és az elkövetkező néhány percben megtapasztalják a Te gyógyításodat! A Jézus nevében megáldom őket! Ámen!*

**SID**: Randy, annyira kiáradt most Isten Szelleme! És te is tudod, én is tudom, és mostmár ti is tudjátok ismeret beszéde nélkül is, hogyha fölkelsz most, bármi is volt veled a probléma, hiszem, hogy Isten láthatatlan jelenlétébe sétálsz most be és bárhová is folyik ez a folyó, meggyógyulsz, mert a gyógyulás folyója folyik itt most! Hátak gyógyulnak meg most, nyakak! Rákos daganat tűnik el! Bármire van szükséged, csak lépj be ebbe a folyóba! Ugorj bele! Ússz most ebben a folyóban! Ússz! Annyira frissítő! Frissülj föl az élő Isten folyójában! A Yeshua nevében légy gyógyult!